അടുത്ത 36 മണിക്കൂറിനുള്ളില് കാബൂള് വിമാനത്താവളം ആക്രമിക്കപ്പെട്ടേക്കാം മുന്നറിയിപ്പുമായി അമേരിക്ക വാഷിങ്ടണ്: താലിബാന് പിടിച്ചെടുത്ത അഫ്ഗാനിസ്താനിലെ കാബൂള് വിമാനത്താവളത്തിനു നേര്ക്ക് ഇനിയും ഭീകരാക്രമണങ്ങള് നടന്നേക്കുമെന്ന മുന്നറിയിപ്പുമായി അമേരിക്ക. അടുത്ത 24 മുതല് 36 മണിക്കൂറിനുള്ളില് ഭീകരാക്രമണമുണ്ടായേക്കാമെന്നാണ് മുന്നറിയിപ്പ്. യു.എസ്. കമാന്ഡര്മാര് ആണ് ഇത് സംബന്ധിച്ച മുന്നറിയിപ്പ് മല്കിയിരിക്കുന്നത്. ആക്രമണ ഭീഷണിയുടെ പശ്ചാത്തലത്തില് കാബൂള് വിമാനത്താവളത്തിന്റെ പരിസരത്തുള്ള എല്ലാ യു.എസ്. പൗരന്മാരും അവിടംവിടണമെന്ന് കാബൂളിലെ യു.എസ്. എംബസി സുരക്ഷാ മുന്നറിയിപ്പില് വ്യക്തമാക്കിയിട്ടുണ്ട്. സൗത്ത്എയര്പോര്ട്ട് സര്ക്കിള് ഗേറ്റ്, വിമാനത്താവളത്തിന്റെ വടക്കുപടിഞ്ഞാറ് ഭാഗത്തുള്ള പഞ്ച്ഷീര് പെട്രോള് സ്റ്റേഷന്റെ സമീപത്തുള്ള ഗേറ്റ് എന്നിവിടങ്ങളിലാണ് ആക്രമണത്തിന് സാധ്യതയുള്ളതായി മുന്നറിയിപ്പ് നല്കിയിട്ടുള്ളത്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,